Kirjanpitoyksiköt

**Maksullisen toiminnan kustannusvastaavuuslaskelman laatiminen**

Valtiokonttori on uusinut määräyksen Maksullisen toiminnan kustannusvastaavuuslaskelman laatiminen. Määräys tulee voimaan välittömästi ja ensimmäiset uuden määräyksen mukaiset kustannusvastaavuuslaskelmat laaditaan vuodelta 2014.

**Taustaa määräyksen uusimiselle**

Valtion taloushallinnon strategian 2020 (VM 7/2014) yhdeksi yhteisrahoitteisen toiminnan menettelyjen yksinkertaistamisen toteuttamisen toimenpiteeksi on määritelty kustannusvastaavuuslaskelmien esittämisvelvollisuuden rajan nosto.

**Keskeisimmät muutokset määräyksessä**

Kustannusvastaavuuslaskelman toimintakertomuksessa esittämisen rajaa on nostettu 100 000 eurosta 1 milj. euroon. Kirjanpitoyksikön tulee esittää yksittäisen osa-alueen kustannusvastaavuuslaskelma toimintakertomuksessa, jos osa-alueen tuotot ovat vähintään 1 milj. euroa.

Kustannusvastaavuuslaskelman esittämistä edellytetään myös maksulainsäädännön soveltamisalan ulkopuolelle jäävästä pelkästään virastojen ja laitosten välillä harjoitettavasta maksullisesta toiminnasta. Tämä toiminta tulee esittää toimintakertomuksessa omana maksullisen toiminnan osa-alueenaan.

Toimialajohtaja Mikko Kangaspunta

Apulaisjohtaja Maileena Tervaportti

**Tiedoksi:** Valtiontalouden tarkastusvirasto